રાજ્યમાં હાલ જે સ્થિતિ સર્જાઇ છે. તેના કારણે ભાજપ તથા કોંગ્રેસ અને અન્ય પક્ષોને આ રાજ્યમાં ઘૂસણખોરી કરવાની જાણે તક મળી ગઈ હોય તેમ લાગે છે. આવી સ્થિતિમાં રાજ્યમાં આગામી દિવસોમાં રાજકારણમાં નવા સમીકરણ ઊભા થાય તેવી પણ શક્યતા જણાઈ રહી છે. કોંગ્રેસ અને ભાજપ લાંબા સમયથી આ રાજ્યમાં કોઈ ખાસ વર્ચસ્વ જમાવી શક્યા નથી ત્યારે એવું લાગે છે કે હવે આ બંને પાર્ટીઓ પણ રાજ્યમાં તેમનું સ્થાન મજબૂત કરવાની દિશામાં આગળ વધે તેમ લાગી રહ્યું છે. આ અંગે હાલ તો રાજ્યમાં જો અને તો જેવી સ્થિતિ ઊભી થઈ છે. કારણ કે હાલ શશિકલા જેલમાં છે અને પલાનીસામી અને પનીરસેલવમ જૂથ વચ્ચે હજુ પણ ખેંચતાણ ચાલી રહી છે ત્યારે આગામી સમયમાં કદાચ રાજકારણમાં નવા સમીકરણ રચાઈ શકે તેવી શક્યતા પણ જોવા મળી રહી છે.